زیاتر وتگه‌ ، وه‌كیل هونه‌ری وه‌زاره‌گه‌ وه‌ل لوجنه‌یل په‌رله‌مانی و حكومی سه‌ردان ناوچه‌گه‌ كردگه‌ ئه‌ڕا هه‌ڵسه‌نگاندن بار خوراكی و كل كردن كومه‌كه‌یل خوراكی ئه‌ڕا ئه‌و ئاواره‌یله‌ ك له‌ نزیك پێه‌ڵه‌گه‌ گیر خواردنه‌ تا دویاخر ئه‌ڕا شوونه‌یلتر وڵات كل بكریه‌ن.
عه‌بدولكه‌ریم باس ئه‌وه‌یش كردگه‌ ك شه‌ریكه‌یل وه‌زاره‌گه‌ ك پسپوڕن له‌ خوراك ده‌س كردنه‌سه‌ هه‌ڵمه‌ت تازه‌ێگ ئه‌ڕا كل كردن كومه‌كه‌یل خوراكی ئه‌ڕا خانه‌واده‌یل ئاواره‌ ، ئه‌ویش وه‌هاوكاری وه‌ل ده‌زگا ئه‌منیه‌گان له‌ ناوچه‌گه‌ تا ئامار ته‌واو له‌ باوه‌ت ئه‌و خانه‌واده‌یله‌ ئاماده‌ بكه‌ن و بخه‌نه‌یانه‌ بان ناوه‌نده‌یل به‌شه‌و كردن خوراك له‌ پارێزگاگانتر.
